Na osnovu člana 24. stav 1. Zakona o lokalnim izborima („Službeni glasnik RS”, br. 129/07, 34/10 – odluka US, 54/11, 12/2020, 16/2020 autentično tumačenje i 68/2020),Opštinska izborna komisija u Prijepolju, na sednici održanoj 26.5.2020. godine, donela je

**R E Š E Nj E**

**PROGLAŠAVA SE** Izborna lista kandidata za odbornike Skupštine opštine Prijepolje pod nazivom **„MILAN GAČEVIĆ-NARODNI BLOK“** koju je za izbore raspisane za 21.jun 2020. godine, podnela Koalicija Nova Srbija-Narodni slobodarski pokret **- broj 7.**

**O b r a z l o ž e nj e**

Opštinska izborna komisija je utvrdila da su ovlašćena lica**,** u skladu sa zakonom i zaključkom Opštinske izborne komisije o otklanjanju nedostataka izborne liste broj 013-35/2020-1 od 25.5.2020.godine podnela blagovremenu i urednu Izbornu listu sa 14 kandidata za odbornike Skupštine opštine Prijepolje na izborima raspisanim za 21.jun 2020.godine.

Utvrđeno je da je uz Izbornu listu priložena sva zakonom propisana dokumentacija i da je pravno valjana, kao i da Izborna lista ispunjava uslove iz člana 18. stav 1. i člana 20. stav 3. Zakona o lokalnim izborima, u pogledu broja kandidata na izbornoj listi i zastupljenosti manje zastupljenog pola na izbornoj listi.

Uz Izbornu listu je, u skladu sa članom 18. stav 1. Zakona o lokalnim izborima, podneto ukupno 442 pravno valjanih overenih izjava birača da podržavaju Izbornu listu.

U skladu sa navedenim, Opštinska izborna komisija je donela odluku kao u dispozitivu ovog rešenja.

**Uputstvo o pravnom sredstvu:** Protiv ovog rešenja može se podneti prigovor Opštinskoj izbornoj komisiji u roku od 24 časa od dana donošenja Rešenja.

**Broj: 013-35/2020-02 od 26.5.2020. godine**

**OPŠTINSKA IZBORNA KOMISIJA U PRIJEPOLjU**

**PREDSEDNIK KOMISIJE**

**Dragana Golubović**

**\_\_\_\_\_\_\_\_\_\_\_\_\_\_\_\_\_\_**