На основу члана 24. став 1. Закона о локалним изборима („Службени гласник РС”, бр. 129/07, 34/10 – одлука УС, 54/11, 12/2020,16/2020 аутентично тумачење и 68/2020),Општинска изборна комисија у Пријепољу, на седници одржаној 26.5.2020. године, донела је

**Р Е Ш Е Њ Е**

**ПРОГЛАШАВА СЕ** Изборна листа кандидата за одборнике Скупштине општине Пријепоље под називом **„СДА Санџака-др Сулејман Угљанин“** коју је за изборе расписане за 21.јун 2020. године, поднела Странка демократске акције Санџака**- број 8.**

**О б р а з л о ж е њ е**

Општинска изборна комисија је утврдила да је овлашћено лице**,** у складу са законом и закључком Општинске изборне комисије о отклањању недостатака изборне листе број 013-37/2020-1 од 26.05.2020. године поднело благовремену и уредну Изборну листу са 22 кандидата за одборнике Скупштине општине Пријепоље на изборима расписаним за 21.јун 2020.године.

Утврђено је да је уз Изборну листу приложена сва законом прописана документација и да је правно ваљана, као и да Изборна листа испуњава услове из члана 18. став 1. и члана 20. став 3. Закона о локалним изборима, у погледу броја кандидата на изборној листи и заступљености мање заступљеног пола на изборној листи.

Уз Изборну листу је, у складу са чланом 18. став 1. Закона о локалним изборима, поднето укупно 667 правно ваљаних оверених изјава бирача да подржавају Изборну листу.

У складу са наведеним, Општинска изборна комисија је донела одлуку као у диспозитиву овог решења.

**Упутство о правном средству:** Против овог решења може се поднети приговор Општинској изборној комисији у року од 24 часа од дана доношења Решења.

**Број: 013-37/2020-2 од 26.5.2020. године**

**ОПШТИНСКА ИЗБОРНА КОМИСИЈА У ПРИЈЕПОЉУ**

**ПРЕДСЕДНИК КОМИСИЈЕ**

**Драгана Голубовић**

**\_\_\_\_\_\_\_\_\_\_\_\_\_\_\_\_\_\_**