На основу члана 24. став 1. Закона о локалним изборима („Службени гласник РС”, бр. 129/07, 34/10 – одлука УС, 54/11, 12/2020 и 16/2020 аутентично тумачење),Општинска изборна комисија у Пријепољу, на седници одржаној 9.3.2020. године, донела је

Р Е Ш Е Њ Е

ПРОГЛАШАВА СЕ Изборна листа кандидата за одборнике Скупштине општине Пријепоље под називом „ АЛЕКСАНДАР ВУЧИЋ,ИВИЦА ДАЧИЋ – ЗА НАШУ ДЕЦУ“ коју је за изборе расписане за 26.април 2020. године, поднела КОАЛИЦИЈА АЛЕКСАНДАР ВУЧИЋ,ИВИЦА ДАЧИЋ – ЗА НАШУ ДЕЦУ - број 3.

О б р а з л о ж е њ е

Општинска изборна комисија је утврдила да је овлашћено лице, у складу са законом и Закључком Општинске изборне комисије о отклањањау недостатака изборне листе број 013-13/2020-1 од 09.03.2020.године поднело благовремену и уредну Изборну листу са 41 кандидатом за одборнике Скупштине општине Пријепоље на изборима расписаним за 26.април 2020.године.

Утврђено је да је уз Изборну листу приложена сва законом прописана документација и да је правно ваљана, као и да Изборна листа испуњава услове из члана 18. став 1. и члана 20. став 3. Закона о локалним изборима, у погледу броја кандидата на изборној листи и заступљености мање заступљеног пола на изборној листи.

Уз Изборну листу је, у складу са чланом 18. став 1. Закона о локалним изборима, поднето укупно 1287 правно ваљаних оверених изјава бирача да подржавају Изборну листу.

У складу са наведеним, Општинска изборна комисија је донела одлуку као у диспозитиву овог решења.

Упутство о правном средству: Против овог решења може се поднети приговор Општинској изборној комисији у року од 24 часа од дана доношења Решења.

Број: 013-13/2020-3 од 9.3.2020. године

ОПШТИНСКА ИЗБОРНА КОМИСИЈА У ПРИЈЕПОЉУ

ПРЕДСЕДНИК КОМИСИЈЕ

Драгана Голубовић

\_\_\_\_\_\_\_\_\_\_\_\_\_\_\_\_\_\_